     Z A P I S N I K

s 14. sjednice Vijeća Mjesnog odbora „Ban Keglević“, 4. srpnja 2022.
u mjesnoj samoupravi „Ban Keglević“, Bleiweisova 24
s početkom u 18:00 sati

NAZOČNI ČLANOVI VIJEĆA:

Mirjan Saračević, Kristina Cencelj, Tomislav Uršić, Luka Saračević, Milena Kramer, Vesna Žulj, Ivan Nakić
Predsjedava Mirjan Saračević, predsjednik Vijeća. Konstatira da je nazočno 7 od 7 članova što zadovoljava da se odluke mogu pravovaljano donositi.

Predsjednik daje Zapisnik s 13. sjednice od 13. lipnja 2022. na glasovanje te se isti jednoglasno usvaja.

Predsjednik na prijedlog Kristine Cencelj daje dopunu dnevnog reda, Točka 2. Biciklistička staza – Ulica grada Mainza.

Predsjednik tako dopunjen dnevni red daje na glasovanje.

Jednoglasno usvojen slijedeći:
D n e v n i   r e d
1. Komunalna problematika u Ulici grada Mainza 26

2. Biciklistička staza – Ulica grada Maiza

3. Informacije, pitanja i prijedlozi

Ad. 1. Komunalna problematika u Ulici grada Mainza 26
a)
Uklanjanje jednog spremnika za otpad

Predsjednik pojašnjava zahtjev G.M. koja traži uklanjanje jednog spremnika za miješani otpad iz razloga što se na lokaciji Ulice grada Mainza 26 nalazi jedan žuti, jedan plavi, tri za miješani otpad i jedna kanta za eko otpad.
Predsjednik otvara raspravu o točci dnevnog reda. 
Nakon rasprave u kojoj su sudjelovali Vesna Žulj, Kristina Cencelj i Mirjan Saračević, jednoglasno donesen slijedeći:

Z A K L J U Č A K

1.
Vijeće Mjesnog odbora „Ban Keglević“ raspravljalo je o prijedlogu za uklanjanje jednog kontejnera za otpad  kod stambene zgrade u Ulici grada Mainza 26.
2.
Vijeće je zaključilo da će se broj kanti odrediti ugradnjom bokseva za otpad za navedenu zgradu u Ulici grada Mainza 26.


3.
Ovaj Zaključak  dostavit će se podnositelju zahtjeva.
b)
Postavljanje klupe u Ulici grada Mainza 26
Predsjednik pojašnjava zahtjev G.M. koja predlaže postavljanje klupe ili neke fizičke prepreke na lokaciji Ulica grada Mainza 26 gdje se trenutno parkiraju vozila.
Predsjednik otvara raspravu o točci dnevnog reda. 
Nakon rasprave u kojoj su sudjelovali Milena Kramer, Tomislav Uršić, Ivan Nakić i Mirjan Saračević,  jednoglasno donesen slijedeći:
Z A K LJ U Č A K

o prijedlogu za postavljanje klupe ili betonske parkirne polukugle,

Ulica grada Mainza 26

1.
Vijeće Mjesnog odbora „Ban Keglević“ raspravljalo je o prijedlogu G.M. o postavljanju jedne klupe ili neke fizičke prepreke na lokaciji Ulica grada Mainza 26 gdje se sada parkiraju vozila uz već postojeće dvije klupe. 
2.
Vijeće traži postavljanje neke fizičke prepreke (betonske parkirne polukugle ili fiksiranu klupicu) na lokaciji Ulica grada Mainza 26.
3.
Ovaj Zaključak dostavlja se Vijeću Gradske četvrti Črnomerec na daljnje postupanje.

c)
Košenje trave oko zgrade na lokaciji Ulica grada Mainza 26
Predsjednik otvara raspravu o prijedlogu G.M. za košnju trave i uređenju okoliša oko

zgrade na lokaciji Ulica grada Mainza 26.

Predsjednik otvara raspravu o točci dnevnog reda. 
Nakon rasprave u kojoj su sudjelovali Milena Kramer, Kristina Cencelj i Mirjan Saračević,  jednoglasno donesen slijedeći:
Z A K LJ U Č A K

o prijedlogu za održavanje okoliša oko zgrade 
na lokaciji Ulica grada Mainza 26
1.
Vijeće Mjesnog odbora „Ban Keglević“ raspravljalo je o prijedlogu G.M. za uređenjem okoliša oko zgrade Ulica grada Mainza 26.
2.
Vijeće predlaže da se uređenje okoliša zgrade na lokaciji Ulica grada Mainza 26 uvrsti u redovno uređenje što podrazumijeva košnju trave i orezivanje drveća.
3.
Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.
d)
Orezivanje drveća na lokaciji Ulica grada Mainza 26

Predsjednik pojašnjava prijedlog G.M. o orezivanju drveća oko zgrade u Ulici grada Mainza 

26. Na gradskom zemljištu sa istočne i južne strane zgrade postoji određeni broj drveća koja

nisu godinama održavana. Jedno drvo je naraslo do 9. kata zgrade a ostala su se razgranala da 

se ne vide prometni znakovi. Kod velikih vjetrova grane drveća lupaju u prozore stanova i čine 

stanarima nelagodu, bilo danju ili noću.
Z A K LJ U Č A K

o prijedlogu za orezivanje drveća oko zgrade 
na lokaciji Ulica grada Mainza 26
1.
Vijeće Mjesnog odbora „Ban Keglević“ raspravljalo je o prijedlogu G.M. za orezivanje drveća oko zgrade Ulica grada Mainza 26.

2.
Vijeće predlaže da se orezivanje drveća oko zgrade na lokaciji Ulica grada Mainza 26 uvrsti u redovno održavanje Podružnice „Zrinjevac“.

3.
Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.

Ad. 2.   Biciklistička staza – Ulica grada Maiza

Predsjednik otvara raspravu o točci dnevnog reda 

U raspravi vijećnica Kristina Cancelj predlaže alternativnu opciju prolaska staze Vodovodnom ulicom po postojećoj stazi na istočnom pločniku, od knjižnice Vladimir Nazor do Međimurske, a u nastavku bi bila izgrađena nova staza koja bi prolazila Međimurskom ulicom od spoja s Vodovodnom do Slovenske ulice, i dalje Fonovom i Hanuševom ulicom.
Ova opcija zahtjeva uređenje Međimurske ulice na način da se biciklistička staza izvede južnom stranom kolnika uz postavljanje fizičke barijere između kolnika i biciklističke staze, te rješavanje prelaska biciklističke staze preko Slovenske ulice i nastavak prema Ulici Republike Austrije.
Ta opcija bi osigurala da biciklistička staza zaobiđe dijelove gdje nije moguće osigurati dovoljno prostora za sigurno odvajanje pješačkog i biciklističkog prometa na Trgu Francuske Republike, a također osigurava da se ne smanji broj uličnih parkirnih mjesta u MO Ban Keglević.
Nakon rasprave u kojoj su sudjelovali svi vijećnici, Vijeće je glasalo o prijedlogu vijećnice Cancelj, te je s 5 glasova ZA, 1 glasom PROTIV i 1 SUZDRŽANIM glasom, donesen slijedeći:
Z A K LJ U Č A K

o prijedlogu biciklističke staze – Ulica grada Mainza

1.
Vijeće Mjesnog odbora „Ban Keglević“ raspravljalo je o prijedlogu izgradnje trase biciklističke staze na relaciji Ulica grada Mainza na zahtjev vijećnice K.C. 

2.
Vijeće traži da u suradnji s Sektorom za promet, razmotri alternativna trasa biciklističke staze koja bi raskrižjem Vodovodne ulice i Prilaz baruna Filipovića prolazila istočnim pločnikom Vodovodne te od raskrižja Vodovodne i Međimurske ulice, južnom stranom kolnika Međimurske ulice, odvojeno barijerom od kolnika.

3.
Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.

Ad. 6.  Pitanja, prijedlozi i odgovori
Predsjednik čita informacije.
Nakon kratkog razgovor, predsjednik zatvara sjednicu.

Sjednica završena u 18:55 sati.

Zapisnik vodio:

Mirjan Saračević
KLASA:   024-08/22-003/1369
URBROJ: 251-13-11-03/001-22-2
Zagreb,     4. srpnja 2022.

Predsjednik
Vijeća Mjesnog odbora

„Ban Keglević“










Mirjan Saračević


